DEV 16FN Old Testament Survey/ro

[[Media:DEV_16FN_Privire_de_ansamblu_asupra_Vechiului_Testament.pdf|Descărcați aici această pagină ca fișier pdf]]

=Sesiunea 16: Privire de ansamblu asupra Vechiului Testament=

În această sesiune vi se va face o prezentare de ansamblu a Vechiul Testament și vi se va da un rezumat al fiecărei părți majore a acestuia.

Inima unui conducător (40 min)

 * Închinați-vă împreună, în grupul mare
 * Participanții se despart în grupuri de 3-4 persoane și discută următoarele:
 * Ce înveți despre cum să rămâi în Cristos prin intermediul Cuvântului, rugăciunii, ascultării, R-G-Î, relații și părtășie?
 * În ce domenii ale vieții tale ascultarea de Dumnezeu este o provocare?
 * Ce conflict nerezolvat ai?
 * Ce s-a întâmplat când I-ai încredintat lui Dumnezeu scopurile tale după ultima noastră întâlnire?

Exprimarea viziunii pentru inimă
Citiți Luca 10:38-42. 'Deseori în viață sunt atât de multe lucruri care trebuie făcute și care ne solicită atenția, încât ne îngrijorăm și devenim distrași. Când această presiune preia controlul, ne pierdem bucuria. Isus și ucenicii Săi erau în vizită la Maria și la sora sa mai mare, Marta. Era important, o ocazie foarte specială. Ambele surori erau încântate și conștiente de semnificația ocaziei, dar au răspuns foarte diferit. Marta a fost condusă de dorința ei de a sluji bine, fiind gazda perfectă, făcând tot ce putea pentru a-L onora și a-L binecuvânta pe Isus prin munca sa grea. Maria pe de altă parte, era condusă de dorința ei de a asculta, a învăța și a primi fiecare binecuvântare de la Isus. Atunci când Marta, frustrată datorită surorii sale L-a rugat pe Isus să o îndemne pe Maria să îi vină în ajutor, Isus a susținut prioritatea Mariei mai presus de prioritatea ei. Nu trebuie niciodată să lăsăm ca motivația noastră de a sluji pentru Isus să stea în calea timpului personal petrecut cu El. Amândouă sunt importante dar în primul și în primul rând este nevoia de a „sta la picioarele Lui și a-L asculta pe El” și să evităm să devenim îngrijorați și distrași de lucrările bune pe care le facem. Păzirea acestei priorități presupune o disciplină constantă ajutată de ținere la socoteală. Cum îți menții prioritatea de a sta la picioarele lui Isus ascultând la cuvintele Sale?'

Celebrarea credincioșiei (20 min)
[NOTĂ: Celebrați credincioșia în grupul mare astfel încât toți să beneficieze și să se simtă încurajați.]


 * Oferă ocazia participanților să împărtășească ce s-a mai întâmplat de la ultima întâlnire. Roagă-i să vorbească raportat la țelurile stabilite la ultima întâlnire.

Fier pe fier: modelându-mă pe mine însumi și pe alții (45 min)
Proverbe 27:17 „După cum fierul ascute fierul, tot astfel şi omul însuşi îl face mai ager [ascute] pe semenul său.” (NTLR) 


 * Fiecare persoană să se întoarcă în grupurile lor „fier pe fier”, să schițeze rețeaua lor de comunități misionare și apoi să împărtășească despre ea și să o evalueze împreună cu grupul din care face parte.
 * Ce merge bine?
 * Ce nu merge bine? Cu ce obstacole te confrunți?
 * Care sunt alte soluții posibile primite de la membrii grupului?
 * Ce trebuie să faci pentru a adăuga caracteristicile lipsă în fiecare grup?
 * Unde vei începe un grup nou sau o biserică în această lună?


 * Roagă participanții ca în urma evaluării să își stabilească țeluri de creștere, pe care le vor împărtăși celor din grupul lor mic. Apoi se vor ruga unii pentru alții.

Lecția nouă (45-60 min)
Subiect de discuție relevant: De ce este util să înțelegem conținutul Bibliei?


 * Roagă participanții să se separe în grupuri noi de 4-5 persoane (sau pot continua în grupurile lor „fier pe fier”)
 * În secțiunile următoare, fiecare grup va atribui versete fiecărui participant. Fiecare participant va citi apoi pasajele de mai jos și vor spune grupului ce au învățat.

Studiu biblic de explorare – Privire de ansamblu asupra Bibliei

Secțiunea 1: Toate cărțile vorbesc despre Isus Împăratul

Este vorba despre Isus: Luca 24:36-49; Ioan 5:39-40

Născut din femeie: Geneza 3:15, 1 Ioan 3:8

Fiu unic: Geneza 22:1-2; Ioan 3:16; Matei 14:33; Marcu 3:11

Înălțat pentru mântuire: Numeri 21:9; Ioan 3:14-15

Fiul lui David: 2 Samuel 7:8-16; Matei 1:1

Fiul Omului: Daniel 7:13-14; Luca 24:6-7

Născut ca un copil: Isaia 9:5-6; Isaia 7:14; Ioan 1:14; Matei 1:22-23

Locul nașterii: Mica 5:1; Luca 2:1-7

Sacrificiu pentru toți: Isaia 53:6-12; Ioan 1:35-36; 2 Corinteni 5:21


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Ce anume este cel mai uimitor pentru tine când te gândești la profeții împlinite despre Isus?

 Rezumat: Isus Cristos a fost cu ucenicii Săi mult timp. Isus i-a învățat cu înțelepciune din ceruri și a făcut miracole și semne incredibile. Către finalul lucrării Sale de slujire pe pământ, El le-a spus celor ce Îl urmau că El va fi dat în mâinile unor oameni răi care Îl vor omorî. Dar, după trei zile, El va fi înviat din nou. Într-adevăr, toate aceste lucruri s-au întâmplat exact așa cum a spus El că se vor întâmpla. După ce Isus S-a înălțat din nou, El a arătat că toate lucrurile pe care El le-a făcut și care I s-au întâmplat Lui au fost scrise în scripturile Vechiul Testament (niciuna dintre epistolele Noului Testament nu fusese scrisă la acel moment). Acestea sunt doar o mostră, mai sunt încă multe profeții ca acestea care arată măreția lui Cristos.

Secțiunea 2: Privire de ansamblu asupra Vechiului Testament

Întreaga Biblie vorbește despre domnia lui Dumnezeu asupra creației Sale. Dumnezeu și Împărăția Sa nu au început și sfârșit. El va fi întotdeauna Împăratul universului și de aceea Dumnezeu este Împăratul tău. Tu ești supusul Lui, cetățean al Împărăției Sale. Indiferent de mediul din care provii, de locul sau cultura în care te-ai născut, angajamentul tău cel mai mare aparține Împărăției lui Dumnezeu.

Biblia este împrățită în două părți: 39 de cărți sunt în Vechiul Testament (sau Vechiul Legământ) și 27 de cărți sunt în Noul Testament (sau Noul Legământ).

Vechiul Testament este alcătuit din patru feluri de cărți:


 * Lege,
 * Istorie,
 * Înțelepciune,
 * Profeți

Cunoașterea tipului de carte pe care o citim este utilă pentru înțelegerea mai bună a semnificației cărții.

Vechiul Testament este o relatare despre faptul că Dumnezeu se dezvăluie pe Sine Însuși omenirii și în special israeliților. Vechiul Testament ne învață despre Dumnezeu și cum să trăim după voia Sa. A fost scris de-a lungul unei perioade de 1000 de ani, când profeții și alți câțiva oameni sfinți anume au primit cuvinte de la Dumnezeu prin Duhul Sfânt.

Cu alte cuvinte, Duhul Sfânt este Cel care a scris Cuvântul lui Dumnezeu. Chiar dacă Cuvântul a fost așternut în scris de bărbați care au transmis mesajul Duhului Sfânt pentru poporul lui Dumnezeu. Probabil că ați auzit deja despre astfel de oameni precum profetul Moise. Moise a scris primele cinci cărți ale Vechiului Testament.

A. Legea: Primele cinci cărți ale Bibliei scrise de Moise. Aceste cărți sunt numite Legea. Legea a fost dată națiunii Israel prin intermediul profetului Moise. Legile din această parte conțin procedurile pentru ceremoniile religioase ale lui Israel și totodată legile etice și morale care au legătură cu viața de zi cu zi în națiunea lui Israel.

Citiți tare împreună numele cărților Legii: Geneza, Exodul, Leviticul, Numere, Deuteronom

B.	Istorie: Partea ce urmează după Lege în Vechiul Testament relatează istoria poporului lui Dumnezeu, israeliții, atât ceea ce este pozitiv, cât și ce este negativ. Din acest motiv au fost consemnate atât succesele, cât și eșecurile națiunii. Cărțile de istorie au consemnat ceea ce s-a întâmplat în fapt, nu ceea ce s-ar fi sperat să se întâmple. Acestea sunt consemnate pentru a ne da învățătură (1 Corinteni 10:11). Evenimentele din aceste cărți sunt deseori folosite ca exemple în alte părți ale Scripturii. Scopul acestor cărți este de a arăta țelurile lui Dumnezeu pentru poporul Său, așa cum sunt ele legate de istoria lumii.

Citiți tare împreună numele cărților de istorie: Josua, Judecători, Rut, 1 și 2 Samuel, 1 și 2 Împărați, 1 și 2 Cronici, Ezra, Neemia și Estera.

C.	Cărți de înțelepciune și Psalmii


 * Prima carte de înțelepciune este Iov, care relatează cum s-au abătut asupra lui Iov multe tragedii, dar cu toate astea credința lui a rămas tare. La final Iov a fost vindecat și viața sa a fost restaurată.
 * Citiți tare Iov 2:9-10.


 * A doua carte de înțelepciune este Psalmii. Mulți dintre Psalmi au fost scriși de Regele David, cu toate că unii din ei au fost scriși de profetul Moise și alți autori. Cartea Psalmilor conțin 150 psalmi (cântece sau poezii) - laude și lupte cântate lui Dumnezeu de oamenii Săi. Mai departe, cartea Psalmilor conține rugăciuni ale oamenilor lui Dumnezeu ridicate către El atât în închinare publică, cât și privată. Psalmii erau de obicei scriși pentru a fi cântați. Psalmii sunt folosiți de oamenii lui Dumnezeu pentru închinare, meditație și ca exemple pentru cum să trăim.
 * Citiți tare Psalmii 1, 23 și 150 pentru a ilustra modul în care pot fi folosiți printre oamenii lui Dumnezeu.


 * Înțelepciunea Regelui Solomon este inclusă în cartea Proverbe, Eclesiastul și Cântarea Cântărilor. Proverbele conțin versete scurte despre cum să trăiești neprihănit înaintea lui Dumnezeu; Eclesiastul este istorisirea eforturilor Regelui Solomon de a găsi fericirea, urmată de un rezumat. Cântarea Cântărilor este povestirea de dragoste dintre un soț și o soție.

În general, sfaturile din cărțile de înțelepciune nu sunt porunci, însă cu toate acestea, ele oferă principii practice de viață. De obicei, cărțile de înțelepciune sunt expresii ale inimii pentru Dumnezeu venite de la oameni exact așa cum sunt. În cele din urmă, există o cale de ieșire din problemele vieții cu ajutorul unei atitudini a inimii care se teme de Dumnezeu și care ascultă de porincile Lui. Proverbele și sfaturile prezentate în cărțile de înțelepciune sunt lucruri de amintit, așa că au fost scrise sub forma unor propoziții scurte. Cu toate că nu există garanția prosperității în toate condițiile vieții, instrucțiunile din cărțile de înțelepciune învață principii de viață în acord cu voia lui Dumnezeu.


 * Citiți tare Proverbe 3:5-6 împreună.
 * Citiți tare împreună numele cărților de înțelepciune: Iov, Psalmi, Proverbe, Eclesiastul și Cântarea Cântărilor.

D.	Profeții: Cărțile profetice au două scopuri: de a-i chema pe oamenii lui Dumnezeu înapoi la legământul pe care l-au făcut cu El și pentru a revela planul lui Dumnezeu de izbăvire în Mesia ce avea să vină. Profeții au făcut declarații în numele lui Dumnezeu pentru omenire la acel moment. Toți profeții au vorbit și au pus în practică mesajele lor ce le-au fost date de la Dumnezeu. Așa că, pentru a înțelege semnificația mesajelor și a profețiilor lor, cititorul trebuie să știe problema care a fost adresată de profet. Numai atunci ar putea cititorul să știe cum să aplice astăzi corect mesajul profetului.

Cărțile profeților sunt separate în două secțiuni: „Profeții mari” sunt cărți mai lungi și „Profeții mici”, care sunt la fel de importante, dar sunt numite mici pentru că erau mai mici ca întindere.


 * Cărțile profeților mari sunt: „Isaia”, „Ieremia”, „Plângerile lui Ieremia” și „Daniel”.
 * Cărțile profeților mici sunt: „Osea”, „Ioel”, „Amos”, „Obadia”, „Iona”, „Mica”, „Naum”, „Habacuc”, „Țefania”, „Hagai”, „Zaharia” și „Maleahi”.

Pregătirea pentru misiune (20 min)

 * Pentru a permanentiza memorarea cărților Vechiului Testament, împarte participanții în perechi. Spune numele cărții din Vechiul Testament, apoi roagă grupurile să spună dacă acea carte este din Lege, Istorie, Cărți de înțelepciune sau Profeți.


 * În grupuri mici, îndeamnă fiecare persoană să enumere secțiunile majore și cărțile Vechiului Testament. Roagă-i să revadă unicitatea fiecărei părți.


 * Scrieți declarații „Eu voi... până...”. Includeți și „Pe cine vei învăța această lecție?”


 * Exersați orice abilitate în plus de care au nevoie conducătorii pentru a-și conduce grupurile sau pentru a începe grupuri noi

39 CĂRȚI ALE VECHIULUI TESTAMENT

Legea Geneza Exod Levitic Numeri Deuteronom

Istorie

Iosua Judecători Rut 1 și 2 Samuel 1 și 2 Împărați 1 și 2 Cronici Ezra Neemia Estera

Înțelepciune și Psalmi

Iov Psalmi Proverbe Eclesiastul Cântarea Cântărilor Profeți mari

Isaia Ieremia Plângerile lui Ieremia Ezechiel Daniel

Profeți mici

Osea Ioel Amos Obadia Iona Mica Naum Habacuc Țefania Hagai Zaharia Maleahi

Trimiterea lucrătorilor

 * Reîntărește viziunea de ansamblu: o biserică sau o comunitate de credință la fiecare 1.000 de oameni
 * Petreceți timp în rugăciune:
 * încredințarea scopurilor propuse Domnului
 * ca Dumnezeu să ridice biserici conduse de Duhul Sfânt
 * pentru mai mulți lucrători în urma secerișului